ཤེས་རྟོགས་བྱུང་བར་གཞིགས་ན།ལས་བྱེད་པ་བརྗེ་རེས་བྱེད་པའི་བརྒྱུད་རིམ་ནང་མཚོ་ཤར་གྲོང་ཨུད་ཀྱིས་རྫོངཆུསཨུད་ཀྱིས་གྲོས་འགོ་འདོན་པ་དང་།ལས་བྱེད་པས་རེ་འདུན་ཞུ་བ།རྩ་འཛུགས་སྡེ་ཚན་གྱིས་ཚན་ཁག་འཛུགས་སྐྱོང་གི་དགོས་མཁོ་གཞིར་བཟུང་སྤེལ་རེས་ཇུས་གཞི་འདོན་པ་བཅས་ཀྱི་བྱ་ཐབས་སྤྱད་ཡོད་པ་རེད།རྩ་འཛུགས་སྡེ་ཚན་གྱིས་བརྗེ་རེས་བྱས་པའི་ལས་བྱེད་པ་རེ་རེ་དང་གླེང་མོལ་སྤེལ་རེས་བྱས་ནས་བསམ་བློའི་འཁྱེར་ཕྱོགས་ཤེས་རྟོགས་དང་།བསམ་བློའི་ལས་དོན་ལེགས་པར་བསྒྲུབས་ཡོད་པ་རེད།གྲོང་ཨུད་ཀྱི་འགན་ཁུར་བློ་མཐུན་གཙོ་བོས་བརྗེ་རེས་བྱས་པའི་ལས་བྱེད་པ་དང་མཉམ་སྡེབ་གླེང་མོལ་བྱས་ནས་ཁོང་ཚོསའདུ་ཤེས་བཞིཟབ་ཏུ་གཏོང་བ་དང་།ཆབ་སྲིད་ལ་སྣང་ཆེན་དང་།སྒྲིག་སྲོལ་ལ་སྣང་ཆེན།སྒྲིག་ལམ་ལ་སྣང་ཆེན།གྲོང་ཁྱེར་ཡོངས་ཀྱི་ལས་དོན་གྱི་སྤྱི་ཡོངས་ལ་རང་རྟོགས་ངང་བརྩི་སྲུང་ཞུ་བ།ལས་གནས་མང་པོར་སྦྱོང་བརྡར་ཐེབས་རྒྱུར་ཤུགས་སྣོན་རྒྱག་པ།བརྗེ་རེས་བྱས་པའི་ལས་བྱེད་པས་ལྷག་བསམ་དང་།སྤྱོད་གཙང་།འགན་འཁྲི་འཁུར་ཕོད་པ།བྱ་སྤྱོད་སྤེལ་བ་བཅས་ལ་སྐུལ་ལྕག་གཏོང་བ།བློ་རྒྱ་ཡངས་པོ་དང་བློ་ཁོག་ཆེན་པོས་ལས་ཀ་བྱེད་པ་བཅས་བྱས་ནས་ལས་ཀའི་ཁོར་ཡུག་གསར་པ་དང་ལས་གནས་གསར་པར་འགན་འཁྲི་འཁུར་སེམས་གསར་པ་དང་སྤྱོད་ཚུལ་གསར་པ་ཡོད་དགོས་པའི་བླང་བྱ་བཏོན་པ་རེད།